
R E P U B L I K A    H R V A T S K A

Z A K L J U Č A K


           Trgovački sud u Splitu, po sudcu Jozi Ćaleti, u postupku radi sklapanja predstečajne nagodbe nad Predlagateljem-Dužnikom: D&M BAŠIĆ KAMENOLOMI, d.o.o., Imotski (Grad Imotski), Kamenolom 0, OIB: 45818738933, 11. siječnja 2017, izvanraspravno, 


z a k l j u č i o   j e

1.  Ispravlja se Zapisnik sa ročišta održanog kod Trgovačkog suda u Splitu 30. siječnja 2014, radi sklapanja predstečajne nagodbe kao i Rješenje Trgovačkog suda u Splitu, poslovni broj: 14. Stpn-111/2013, od 30. siječnja 2014, na način što se u njima riječi: „OSIJEK KOTEKS, d.d., OIB: 4461069450“, zamjenjuju riječima: „OSIJEK-KOTEKS d.d., OIB: 44610694500“.

2.  U svemu ostalom, isti Zapisnik i Rješenje ostaju neizmjenjeni. 


Obrazloženje

	U Zapisniku sa ročišta održanog kod ovog Suda 30. siječnja 2014, radi sklapanja predstečajne nagodbe kao i u Rješenju ovog Suda, poslovni broj: 14. Stpn-111/2013, od 30. siječnja 2014, za vjerovnika OSIJEK-KOTEKS d.d., OIB: 44610694500, nije bila stavljena crtica (-) između riječi: „OSIJEK“ i riječi: „KOTEKS“, na kraju riječi: „KOTEKS“ bio je stavljen zarez (,) a na kraju OIB-a je bila izostavljena jedna brojka i to: nula (0).

	Radi se o očiglednoj pogrješci u pisanju, odnosno o pogrješci u brojevima.

	Kako se, dakle, radi o pogrješci u pisanju i u brojevima, tj., o očiglednoj pogrješci u pisanju, trebalo je istu pogrješku ispraviti, radi čega je, na prijedlog navedenog Vjerovnika, 








                                                                   - 2 -                              Broj: 14. St-111/2013.



odlučeno kao u izrijeci, temeljem članka 342, Zakona o parničnom postupku (Narodne novine br.: 53/91, 25/13. i 89/14.-Odluka USRH, br.: U-I-885/2013, dalje: ZPP), koji se u ovome postupku podredno primjenjuje temeljem odredbe članka 66, stavka 15,  Zakona o financijskom poslovanju i predstečajnoj nagodbi (Narodne novine, br.-i: 108/12, 144/12, 81/13. i 112/13, ZFPPN), u vezi sa pravnim pravilima Zakona o sudskom vanparničnom postupku (vanparnični postupak), od 24. srpnja 1934. Br. 71.720 (Službene novine od 1. kolovoza 1934. br. 175–XLV), koji se primjenjuje sukladno Zakonu o načinu primjene pravnih propisa donesenih prije 6. travnja 1941. godine (Narodne novine, br.: 73/91), sve u vezi sa člankom 442, stavkom 1, Stečajnog zakona (Narodne novine, br.: 71/15, dalje: SZ/15).   


Split, 11. siječnja 2017.


    									        S U D A C:
 									        Jozo Ćaleta,
					


Pravna pouka: Protiv ovog Zaključka nije dopušten pravni lijek.



DNA:  1.  Odvjetnik Mojmir Ostermann, Zagreb, Gajeva ulica 7, 
            2.  FINANCIJSKA AGENCIJA -  Regionalni centar Split
                 21 000 Split, Mažuranićevo šetalište 24.b.
            3.  Mrežna stranica e-Oglasna ploča sudova – rok 20. dana, 
            4.  Spis.



Split, 11. siječnja 2017.                                                       S U D A C: 
                                                                                             Jozo Ćaleta,

